Hårøyestankelbein

Pediciinae
 Ulinae


Hårøyestankelbein (Pediciidae) er en familie av stankelbeinlignende mygg som inntil 1992
Pjotr Oosterbroek: Catalogue of the Craneflies of the World; Classification and new names  ble regnet til familien småstankelbein (Limoniidae). De skiller seg fra småstankelbeinene ved at de har hår mellom fasettene i fasettøynene. 

Familien omfatter totalt 10 slekter, med omtrent 500 arterHerman de Jong, Pjotr Oosterbroek, Jon Gelhaus, Herbert Reusch, Chen Young (2008): Global diversity of craneflies (Insecta, Diptera: Tipulidea or Tipulidae sensu lato) in freshwater. Hydrobiologia 595: 457–467 Catalogue of the Craneflies of the World    besøkt 22. desember 2011, hvorav 67 finnes i Europa. 

 Utbredelse 
De er utbredt i hele verden, bortsett fra sør for Sahara i Afrika og sør på Den arabiske halvøy. Det største artsantallet finnes på den nordlige halvkule.

 Utseende 
Pediciidae er små til middelsstore mygg, med unntak av den store arten Pedicia rivosa, som har en vingelengde opptil 25 mm. Vingene er lange og slanke, med en markert og lett gjenkjennelig vingetegning. Hodet er lite med vanligvis nokså korte antenner, munnfølerne er korte og beina er lange. Larvene er pølseaktige, uten bein eller tydelig hodekapsel, og har fingerlignende utvekster på bakerste bakkroppssegment.

 Levevis 
Larvene lever i fuktig jord eller i vann, hos slekten Ula i sopp. De voksne dyrene kan man finne sittende i vegetasjonen, men de flyr vanligvis ikke mye og danner sjelden påfallende svermer.

 Systematisk inndeling/Norske arter 

 orden Tovinger, Diptera
 underorden Mygg, Nematocera
 overfamilie Stankelbein, Tipuloidea
 familie hårøyestankelbein Pediciidae
 underfamilie Pediciinae
 Slekten Dicranota Zetterstedt, 1838 - omfatter åtte norske arter av middelsstore, brunlige mygg.
 Slekten Heterangaeus Alexander, 1925
 Slekten Malaisemyia Alexander, 1950
 Slekten Nasiternella Wahlgren, 1904 - i Norge:
 Nasiternella varinervis (Zetterstedt, 1851) er den eneste norske representant for sin slekt.
 Slekten Nipponomyia Alexander, 1924
 Slekten Ornithodes Coquillett, 1900
 Slekten Pedicia Latreille, 1809 - i Norge:
 Pedicia (Crunobia) straminea (Meigen, 1838) er middelsstor, lyst gul med spissen av bakkroppen og beina mørke. 
 Pedicia (Pedicia) rivosa (Linnaeus, 1758) er ganske stor, med en vingelengde på 25mm er den trolig den nest største arten av mygg (Nematocera) i Norge. Vingene er melkehvite med brune kanter og en brun skråstripe, og mesteparten av kroppen er dekket av sølvgrå bestøving. Denne påfallende arten finnes på myrer over det meste av landet.
 Slekten Savchenkoiana Kocak, 1981
 Slekten Tricyphona Zetterstedt, 1837 - omfatter tre norske arter av middelsstore, mørke mygg. T. immaculata er meget vanlig på myrer og heier.
 underfamilie Ulinae
 Slekten Ula Haliday, 1833 - har fire norske arter som kan kjennes på hårete vinger. Larvene lever i sopp.

 Referanser 

 Litteratur 
 Resuch, H. og Oosterbroek, P. 1997. Diptera Limoniidae and Pediciidae. Short-palped crane flies. Side 105-132 i: Nilsson, A.N. (red.) Aquatic Insects of North Europe. Apollo Books, Stenstrup.
 Eksterne lenker 


Kategori:Mygg
Kategori:Stankelbein
Kategori:Tovinger formelt beskrevet i 1860
Kategori:Dyr formelt beskrevet av Daniel William Coquillett